**DAGSORDEN ÅRSMØTE 2024**

**22. februar 2024**

**Årsmøtet er foreningens høyeste organ og markerer start og avslutning for en styreperiode. Ordinært årsmøte skal normalt holdes hvert år innen 15. mars.**

1. **Godkjenning av innkalling**
2. **Godkjenning av dagsorden**
3. **Godkjenning av forretningsorden**
4. **Valg av ordstyrer**
5. **Valg av sekretær/referent**
6. **Valg av tellekorps**
7. **Valg av 2 medlemmer til å underskrive protokollen**
8. **Årsberetninger for 2023:**
9. Styret SJFF
10. Leirduegruppa
11. Rifleutvalget
12. Fiskeutvalget
13. **Innkomne saker med styrets forslag til vedtak:**
14. Kontingentsatsen 2024, styrets forslag til vedtak:

Middels sats for hovedmedlem

Votering:

1. Valg av delegater (3) til fylkesårsmøte NJFF:

Styrets forslag:

Leder av SJFF Rune Jakobsen

Leder av rifleutvalget

Leder av leirdueutvalget

Votering:

1. Innkomne forslag med styrets forslag til vedtak:

I E-post datert 8. februar 2024 fra Morten A. Nupen, Anders Aaby, Kjetil Thorsen, Tommy Thoresen, Vegard Johnsen, Andre Halvorsen og Knut Fredrik Eckholdt, ble følgende spørsmål, ytringer og forslag reist:

*Saker til SJFF årsmøte 2024*

*Hei, undertegnede medlemmer i SJFF har en del ubesvarte spørsmål som vi gjerne kunne tenke oss å ha litt saklig besvarelse på angående vårt flotte skyte senter på Krokheia. Det kan hende at dette har vært oppe til diskusjon og blitt besvart på tidligere styremøter/årsmøter, men vi kan ikke finne hverken innkallinger, møtereferater eller avtaler på hjemmesidene til SJFF eller i klubbhuset vårt. Saker som vi har diskutert muntlig på skyte senteret vårt i de siste årene med forskjellige medlemmer, men som vi har fått ulike tilbakemeldinger på er følgende:*

*Sak nr 1:*

*Er alle skytebaner i SJFF godkjent ihht. Regler og krav? Spesielt hensyn på konstruksjon innvendig i riflebanebygget? Har standplassleder oversikt over alle som skyter til enhver tid? se vedlegg 1 – 8.*

*Sak nr 2:*

*Ved annonserte treninger/stevner i SJFF regi, har vi godkjente Standplassledere ihht kurs (hvert 5 år) og avtaler utarbeidet i NJFF regi? Link til info om NJFF vedteksendringer* [*her*](https://jaktogfiske.njff.no/njff/flere-lokalforeninger-kan-bli-ekskludert/244232)*. Hva med rifleinstruktører og hagleinstruktører er dette ihht. regler og krav? Se vedlegg 9 - 12.*

*Sak nr 3:*

*Hvem kan benytte skytebane anlegget (Hagle og rifle baner) utenom annonserte skytetreninger i skytebanens godkjente åpningstider? Er det da f.eks krav om godkjent Standplassleder ihht NJFF/SJFF avtaleregister. Det er flere skytebane anlegg som har fått dette til for alle medlemmer se link* [*her*](https://www.yourvismawebsite.com/skytesenteret-as) *og Se vedlegg 13-14.*

*Sak nr 4:*

*Kan det annonseres antall hoved dugnader samt tidspunkt for disse i begynnelsen av året? Andre dugnader som må utføres ved f.eks stevner etc ila året bør annonseres god tid i forkant (1-2 uker) slik at flest mulig medlemmer som har sterk lyst til å bidra får anledning. Kan dette sendes pr epost til alle SJF medlemmer samt legges ut på NJFF/SJFF hjemmeside og facebook side? Se vedlegg 15.*

*Sak nr 5:*

*Hvem inviteres til dugnad pr dags dato? Alle medlemmer i SJFF? Det har blitt invitert på facebook siden til SJFF med varierende frister (korteste frist var på 2 dager) men også utførte dugnader uten invitasjoner på forhånd. Blir det varslet dugnader via andre kanaler? Telefon, SMS private grupper, oppslag etc? Se vedlegg 15.*

*Sak nr 6:*

*Er det noen form for goder/godtgjørelse for personene som stiller opp på dugnader?*

*Sak nr 7:*

*Kan det settes opp liste for dugnads oppgaver som medlemmer kan utføre utenom annonsert dugnadstid? F.eks Forebyggende vedlikehold, male, reparere skiver, skogrydding med mer slik at medlemmer som er forhindret til å kunne delta på dugnader kan få mulighet til å bidra? Listen bør sendes pr epost til alle SJF medlemmer samt legges ut på NJFF/SJFF hjemmeside og facebook side?*

*Sak nr 8:*

*Kan innkalling til styremøter/årsmøter og møtereferater sendes pr epost til alle SJFF medlemmer samt legges ut på NJFF/SJFF hjemmeside og facebook side, slik at alle medlemmer får tilgang til å sende inn saker for behandling til styret. Samt få informasjon om hva som skjer i SJFF og hva som tidligere er vedtatt i styremøter/årsmøter. Ser andre JFF legger ut dette på sine hjemmesider via NJFF som er lette å finne.*

*Sak nr 9:*

*Det er utarbeidet sesongkort ved skyte senteret vårt hvordan fungerer denne ordningen? Gjelder dette hele året eller kun ved annonserte treninger? Er det registrert i SJFF sine arkiv/lister hvilke medlemmer som har hatt og innehar sesongkort?*

*Sak nr 10:*

*Det etterlyses informasjon hvor medlemmer kan finne dokumenter i SJFF. Dette innebærer da avtaler hvem som er godkjente:*

*- Standplassledere.*

*- Hagleinstruktører.*

*- Rifleinstruktører.*

*- Dokumentasjon på årlig sikkerhetsgjennomgang av skytebane anlegget i SJFF.*

*- Dokumentasjon på årlig gjennomgang av skytebane anlegget i samarbeid med politiet.*

*- Dokumentasjon på diverse instrukser som gjelder skyttere og funksjonærer ved skytebane anlegget i SJFF.*

*Sak nr 11:*

*Det burde planlegges å arrangere foredrag og kurser for medlemmer i SJFF i egen regi. Dette for å opprettholde godkjent kompetanse og for å styrke samholdet i foreningen.*

*Eksempelvis:*

*- Førstehjelps kurs rettet mot jegere og banemannskap.*

*- Feltkontrollør kurs.*

*- Jegerprøvekurs.*

*- Kurs i partering av vilt.*

*- Hagleinstruktør kurs.*

*- Rifleinstruktør kurs.*

*- Standplassleder kurs.*

*- Fuglehund trening.*

*- Ettersøk kurs.*

*- Foredrag av f.eks: Kristoffer Clausen, Jegetvillingene, Cato salt Pedersen, Lars Monsen, Johnny Haglund.*

**Styrets forslag til vedtak med begrunnelser:**

I henholdt til klubbens vedtekter - § 6, skal årsmøtet primært behandle regnskap fra foregående år, budsjettforslag for inneværende år, årsberetninger fra styret og underutvalg, samt valg av nye styrerepresentanter.

I vedtektenes § 9 beskrives styrets plikter slik:

1. *Verne om foreningens/lagets interesser, forvalte midlene, håndheve vedtektene og foreningens/lagets retningslinjer.*
2. *Gjennomføre årsmøtevedtatte saker og virksomhetsplan. Forberede, behandle og fatte vedtak i saker av interesse for foreningen/laget.*
3. *Legge frem for årsmøtet melding om virksomheten i foreningen/laget gjennom det siste kalenderåret, revidert regnskap, budsjettforslag og forslag til virksomhetsplan i samsvar med NJFFs strategidokument, for kommende år.*
4. *Legge fram for årsmøtet eventuelle forslag om utnevning av æresmedlemmer, samt eventuelle forslag om tildeling av NJFFs diplomer eller gullmerke for videre ekspedering til NJFFs forbundsstyre.*
5. *Rapportere årsmelding og regnskap til NJFF sentralt innen 1. mai hvert år. Ajourføre tillitsvalgtliste i NJFFs medlemsregister og i Brønnøysundregisteret.*
6. *Arbeide for forenings- og medlemsfordeler, herunder muligheter for økonomisk støtte.*
7. *Ivareta foreningens/lagets arkiv.*
8. *Følge opp medlemssituasjonen.*
9. *Drive et aktivt ungdomsarbeid.*
10. *Forvalte foreningens ressurser i tråd med gjeldende avtaler og vedtak besluttet på årsmøtet.*

Styret stiller seg positive til alle innspill fra medlemmer, men kan ikke se at forslagsstillerne har oversendt spørsmålsstillingene til styret for konkret behandling tidligere. Styrerepresentanter kan når som helst kontaktes av enkeltmedlemmer som har konkrete innspill og forslag, og det er velkjent hvem som sitter i foreningens styre.

Etter styrets oppfatning er innsendte spørsmål eller forslag ikke naturlige drøftingstemaer på årsmøtet.

Styret forslår derfor at innspillende tas til orientering og oversendes styret for nærmere behandling og svar.

Votering:

1. **Bruk av skytesenteret, skytetrening, styrets forslag til vedtak**

Styret er kjent med at noen medlemmer ønsker at skytesenteret skal være tilgjengelig for trening utenom organisert treningsskyting, stevner og arrangementer.

Skytebanene er utstyrt med kostbart teknisk utstyr (gjelder både rifle og hagle) som krever at kyndig og ansvarlig personell er til stede under trening, og sørger for banene er ryddet, kastemaskiner er fylt opp og teknisk utsyr forsvarlig oppbevart.

Styret foreslår overfor årsmøte at skyteanlegget primært holdes stengt i perioden oktober- april. Ved ønske eller behov for trening utenom organiserte tider og avtalte stevner/arrangementer, SKAL dette bekjentgjøres via klubbens Facebook side i rimelig tid. Det skal i slike tilfeller oppgis ansvarlig(e) personer som er godkjent av klubbens styre

Votering:

1. **Revidert regnskap 2023 og budsjettforslag for 2024**

1. **Valg av nytt styre og utvalg**
2. **Andre saker:**